text: Hvem savner en gaffeltruck?
  20 juli 2015 kl. 05.01
  Syd- og Sønderjyllands Politi savner ejeren af en gul-sort gaffeltruck, som fredag aften blev fundet med motoren tændt på en cykelsti I Bov. Gaffeltrucken er gasdrevet og var kørt fast i græsset.
  - Vi har ingen henvendelser fået i løbet af weekenden. Men måske opdager ejeren, at den er væk, når de møder ind her til morgen, siger vagtchefen til TV SYD.
  Politiet har taget nøglen, men har ingen anelse om, hvorfor gaffeltrucken, der er af mærket CAT, holdt på cykelstien.
  Gasdrevet gul gaffeltruck mrk. Cat fundet efterladt på cykelsti ved Bov. Vi mangler en ejer - kan kontakte politiet på 114. #politidk
  
  